
KRALENDIJK 
– 
Ruben La Cruz i su partner 
Karolin Helweg djasabra 
atardi a bishitá Bòi Antoin 
na FuHiKuBo pa entregá 
un obra di arte di piedra. 
Karolin a krea e obra aki for 
di un piedra hañá na kosta 
boneriano. “Ku e obra aki 
nos ke ekspresá apresio pa 
bo trabou pa skucha e hende 
ku bo ta entrevistá den e 
programanan 
Herensia. 


Bo ta fungi komo un orea 
pa skucha, graba i asina 
dokumentá historia di e isla 
aki”, Ruben La Cruz, kende 
ta permanesé na Boneiru 
último 
masoménos 
dos 
luna, a bisa Antoin. 
Ruben La Cruz i Karolin 
ta selebridatnan den e 
mundu artístiko hulandes 
i di Kòrsou. Ruben a 
nase na Kòrsou, lantando 
den e bario Skarlo. E tin 


rais boneriano, ku ta kai 
den famianan Vriend di 
Rincon. E ta un desendiente 
direkto di e legendario 
Jaime Sprock, konosido 
empesario den negoshi di 
bibida den pasado (J.A.J. 
Sprock) na Kòrsou. 
Último simannan Ruben 
i Karolin a organisá un 
eksposishon 
titulá 
‘Si 
Piedra por a papia’ na 
Sobremesa. Fin di siman 
pasá e eksposishon a sera 
i Ruben i Karolin a disidí 
di opsekiá un di e obranan 
di piedra, trahá pa Karolin 
Helweg, na Bòi Antoin. El 
a haña kaba un huki den 
sala di FuHiKuBo pa pone 
e obra aki. 
Segun Ruben La Cruz, 
e trabou ku FuHiKuBo 
ta hasiendo ta di balor 
enorme. “Sin loke bo ta 
hasiendo aki, grabando nos 
grandinan, artistanan lokal, 
hopi kos lo a bai pèrdí. Nos 
ta spera ku lo bo por sigui 
hasi e trabou aki pa hopi 
aña mas. Dios duna bo 
forsa i salú pa sigui.” 
Manera 
ta 
konosí, 
aña 
pasá 
UNESCO 
a 


Ruben La Cruz i Karolin Helweg 
Obra di piedra pa Bòi Antoin di FuHiKuBo 


deklará e programa di 
televishon Herensia, ku 
otro aña ta kumpli 25 aña di 
eksistensia, komo ‘Memory 


of the World’, loke ningun 
programa 
di 
televishon 
riba islanan hulanbes den 
Caribe no a logra nunka. 


WE ARE SEEKING 


Position: Team Member Hostess-Waitress 


We are seeking a highly motivated and enthusias- 
tic team member to join our retail shop in the heart 
of Kralendijk. As a hostess-waitress, you will be 
responsible for providing exceptional customer ser- 
vice, ensuring that our clients have a positive ex- 
perience. 


Position: Supervisor 


We are seeking a motivated and experienced su- 
pervisor to join our retail shop in the heart of 
Kralendijk. As a supervisor, you will play a crucial 
role in overseeing daily operations, ensuring cus- 
tomer satisfaction, and maintaining a positive work 
environment. 


For more information send us an email: 
andrea@manpinnacle.com 


KRALENDIJK 
– 
Un konosido boneriano 
bibá hopi aña na Kòrsou, 
Maria Dionisia Megares- 
Cicilia, a fayesé siman 
pasá. Mayoria di su bida 
Yùfrou Do a pasa na 
Kòrsou, 
bibando 
den 
bario 
Dominguito, 
na 
unda Bòi Antoin a yega 
di tene un entrevista kuné 
pa e programa Herensia. 
Yùfrou Do a nase den 
e bario Antriol dia 9 di 
òktober 1928. 
El a bishitá skol di sùr. 
El a bira despues yùfrou 
di skol. Ku su 22 aña el 
a kasa ku Faito Megares 
di Nikiboko Sùit, yu di e 
konosido Martijn Migares. 
Despues di a kasa Yùfrou 
Do a keda biba na Boneiru 


algun tempu, sperando 
konstrukshon di nan kas 
pa keda kla na Kòrsou. 
Asina e kas tabata kla el 
a uni ku Faito su esposo. 
For di nan matrimonio a 
nase diferente yu. 
Do den e programa 
Herensia a papia riba 
vários tópiko. Manera ta 
kustumber ora ta trata di 
un persona ku tabata den 
Herensia, Bonaire.tv lo 
ripití e programa e dianan 
aki. 


Maria Dionisia Migares 
(Yùfrou Do) a fayesé 

K R A L E N D I J K - 
BONERIANO ta disponé 
di informashon sumamente 
preokupante. 
Ta 
trata 
aki 
di 
situashon 
den 
kua 
deliberadamente 
ta 
perhudiká e trahadó ku pa 
motibu di malesa no por 
ehersé su funshon, pues e 
trahadó den ‘ziektewet’. 
Tres batidó di klòk den 
e kompania Medwork a 
splika detayadamente kon 
e kompania ta perhudiká e 
trahadó pa asina kumpli ku 
deseo di e dunadó di trabou. 
Spesialmente 
trahadónan 
ku ta sufri di un malesa 
duradero. 
E situashon aki a bin 
den 
publisidat 
durante 
tratamentu di un apelashon 
den kaso di derecho di 
ámtenar. Ampliamente a 
trese puntonan dilanti ku 
ta lanta vários pregunta 
tokante 
Arbo, 
pa 
ta 
spesíko e trabou ku e 
kompania 
Medwork 
ta 
hasi. 
BONERIANO 
a 
profundisá den e situashon 
i nos tabatin kombersashon 
ku vários batidó di klòk. 
“Masha dia un hende 
mester a koba den e 
kompania aki. Medwork ta 
un berpùt. Nan ta manipulá 
i intimidá pa gana plaka 
riba lomba di e pashènt. 
E direktor mester wak 
tur rapòrt i aprobá esaki, 
miéntras e no ta un médiko. 
Miéntras tantu e direktor 
aki no ta traha ei mas. Ta 
masha hende a kita for 
di trabou den un tempu 
kòrtiku”, segun un fuente. 
Medwork 
ta 
e 
organisashon 
ku 
básikamente ta atendé ku 
e proseso di Arbo, pues na 
momentu ku un trahadó ta 
sufri di kebrante di salú. 
Medwork su base ta na 


Aruba i tin un lial aki na 
Boneiru. Nan tin kontrato 
ku entre otro Rijksdienst 
Caribisch 
Nederland 
(RCN), Entidat Públiko 
Boneiru (OLB) i tambe 
direktiva di skolnan. “E 
problema ta ku Boneiru no 
tin un ‘kachó di guardia’. 
Un instansia ku ta kontrolá 
i n d e p e n d i e n t e m e n t e . 
P’esei ta hopi fásil pa 
organisashonnan ku mala fe 
hasi loke nan ke. E gerensia 
anterior di Medwork tabata 
kibra tur regla i lei pa hasi 
ganashi.” 
Nos fuente ta splika ku 
Medwork ta traha semper 
den benesio di esun ku 
ta paga, pues e dunadó di 
trabou. No ta importá si 
ta perhudiká e empleado. 
E direktor tabata eksigí di 
su empleadonan pa evaluá 
i bin ku informashon ku ta 
den benesio nansiero di 
e dunadó di trabou. Asta 
sí esaki ta enserá bira e 
kambia e bèrdat. Tur esaki 
pa mantené e kontrato ku e 
dunadónan di trabou. 


Privasidat dosié médiko 
Un punto sumamente 
preokupante ku a bin dilanti 
ta e akusashon ku Medwork 
no ta kumpli ku reglanan 
di privasidat di e pashènt. 
Esaki a bin ampliamente 
dilanti den Korte, den kua 
a tilda abogado Breugom di 
a wak den e dosié médiko 
di un pashènt lokual ta 
kontra lei di privasidat. E 
abogado enkuestion a bisa 
ku e no ta ni reakshoná riba 
un akusashon asin’ei ku 
básikamente ta kontra su 
prinsipio komo abogado. 
Sinembargo nos fuente 
ta splika ku na Medwork 
ta 
un 
kustumber 
pa 
personanan 
no 
outorisá 


wak den e dosié médiko di 
pashènt. “Asta e trahadó 
sosial di Medwork tabata 
lesa tur relato mediko di un 
pashènt. E kos aki no por, 
ta violashon di integridat.” 
Na Hulanda tur médiko 
mester tin e registrashon 
BIG 
(Funshonnan 
den 
kuido di salu individual). 
Un médiko ta permití pa 
ehersé 
su 
funshonnan 
solamente si e ta registrá 
den e registro públiko aki. 
“Dikon na Boneiru, RCN 
ta permití dòkternan di 
Medwork ku ta bin di Aruba 
sin un registrashon BIG pa 
atendé ku e ámtenar? Na 
Hulanda nunka esaki lo por 
pasa”, segun nos fuente. 


Empleado mester keda 
skèrpi 
Den kaso di malesa 
duradero 
un 
empleado 
públiko tin ku atendé ku e 
dòkter di seguro i e dòkter 
di kompania. E dòkter di 
seguro básikamente ta wak 
sí e trahadó no por traha i 
ki dia e lo por bolbe ehersé 
su 
funshon. 
Miéntras 
un dòkter di kompania 
mester guia e proseso di 
reintegrashon na trabou. 
“Un dòkter di kompania no 
por evaluá e trahadó, ta e 
dòkter di seguro so por hasi 
esaki. Tòg na Medwork 
esaki ta sosedé”, segun e 
batido di klòk. 
Preokupante ta e echo ku 
básikamente un trahadó no 
por hasi masha na momentu 
di iregularidat den e proseso 
di ousensia pa motibu di 
malesa. Mirando ku hopi 
bia ta aktua di un manera 
asina stratégiko. Den kaso 
ku un trahadó pa un motibu 
òf otro ninga di koperá 
ku e dòkter di kompania, 
esaki por tin konsekuensia 


Medwork kuestionabel: 
GANA PLAKA RIBA 
LOMBA DI TRAHADÓ 


basta fèrfelu. “Esaki sigur 
por bira un problema. 
Pasombra e trahadó no tin 
masha eskoho e mester 
kumpli ku e reglanan di e 
kompania sino esaki por ta 
un motibu pa haña retiro. 
Pero den mes lei tin pará ku 
e dunadó di trabou mester 
aktua 
korekto”, 
dr.mr. 
Anthony Nicolaas ta splika 
BONERIANO. Pues pa lei 
e dunadó di trabou tambe 
mester intervení den kaso 
di iregularidat pero esaki 


lógikamente no ta sosedé si 
e mesun dunadó di trabou 
aki ta hasi uso di Medwork 
pa su propio benesio. 
BONERIANO a hasi 
vários intento pa haña 
reakshon di e direktor di 
Medwork. A primintí ku 
e direktor lo yama nos. 
Konsekuentemente 
un 
sekretaria a tuma kontakto 
ku nos segurando ku e 
direktor lo aserká nos, 
sinembargo esaki nunka a 
sosedé. 


KRALENDIJK 
– 
“Kiko boso tin mester?”. 
Ku 
e 
pregunta 
aki 
Hamoudi 
Dabboussi, 
propietario di City Shop, 
a aserká representantenan 
di Fundashon Históriko 
Kultural 
Boneriano 
(FuHiKuBo) algun tempu 
pasá, despues ku a bira 
konosí ku UNESCO a duna 
e programa Herensia státus 
di ‘Memory of the World’. 
Asina importante nan ta 
konsiderá e programa aki 
den kuadro di salbaguardiá 
herensia kultural intangibel. 
City Shop kier a hasi un 
donashon na FuHiKuBo. 
Esaki a bira un NAS - 
Network-attached storage. 


Ta trata di un aparato riba 
kua por warda data, den 
e kaso aki programanan 
Herensia ku FuHiKuBo 
ta trahando pa pa kasi 25 
aña kaba, último añanan 
dos programa pa siman, 
ademas hopi dokumental 
i otro programa, manera 
‘Aki Boneiru’, ku ta dediká 
atenshon na aktividatnan 
manera 
‘Luna 
Yen’, 
eksposishon i entrevista 
ku personanan mas yòn. 
Entrega di e NAS a tuma 
lugá djabièrnè atardi na 
City Shop. 
Hamoudi 
Dabboussi 
a hasi e entrega na Bòi 
Antoin i Anneke Jansen di 
FuHiKuBo. 


Donashon di NAS pa warda data 
City Shop a kòrda riba FuHiKuBo 

POLÍTIKA 


KRALENDIJK- Aña 
pasá a inisiá e proyekto 
pa yega na un Sentro di 
Servisio na Kliente i awor 
gobièrnu di Boneiru a 
para esaki. Diputado Clark 
Abraham a splika ku na 
inisio di e proyekto tabatin 
un presupuesto di 3 mion 
dòler. 
Pero awor a bira konosí 
ku mester di 2.5 mion dòler 
adishonal. “Fuera di e 3 
mion nos a wòrdu informá 
ku awor tin un subida di 
2.5 mion”, Abraham a bisa. 
Konsekuentemente a para e 
proyekto aki temporalmente 
pa hasi algun revishon. 


“Aparentemente 
den 
planikashon di e proyekto 
aki tabatin algun omishon di 
rísiko ku no a wòrdu kalkulá 
i tampoko e bista total di 
e proyekto no a wòrdu 
premirá susientemente.” 
Segun e diputado no por 
saka e 2.5 mion dòler aki 
sin mas, mirando ku lo tin 
ku kit’e for di otro área. 
“Nos a pone e proyekto ‘on 
hold’. Bin ku un maneho 
pa di un forma struktura 
enfoká 
riba 
e 
servisio 
ku nos mester duna nos 
pueblo”, tabata palabranan 
di Clark Abraham. 


Proyekto ‘on hold’: 
Sentro di Servisio na Kliente 
ta kosta mas sèn 


K R A L E N D I J K - 
Gobièrnu 
di 
Boneiru 
ta bai intensivá kontròl 
riba kontrato di kuido 
(zorgcontract). Ta trata aki 
di e kontrato ku gobièrnu 
ta sera ku un organisashon 
pa esaki kumpli ku sierto 
tarea. Na e kontrato ta mara 
lógikamente un supsidio. 
Awor 
gobièrnu 
ta 
bai 
kontrolá e organisashonnan 
aki. “Nos ta responsabel 
pa mantené un manera di 
maneho pa sòru e sèn ku ta 
otorgá na e organisashon, 
ku nan ta kumpli ku esaki”, 


diputado Clark Abraham 
a bisa. Den e periodo 
benidero 
organisashon 
ku ta risibí supsidio di 
gobièrnu por spera ku nan 
tin ku duna kuenta i rason 
di tur lokual nan a hasi ku 


e sèn risibí. “Asina nos por 
wak kiko tur a ehekutá i 
kontrolá kon e sèn ku nos 
a duna a wòrdu usa. Tambe 
midi e impakto ku esaki tin 
riba nos pueblo”, diputado 
Anjelica Cicilia a agregá. 


Gobièrnu ta intensivá kontròl 
‘zorgcontract’ 


KRALENDIJK 
– 
E 
ekspreshon 
di 
grier 
interino Arjen de ol den 
e programa di radio ‘Op 
de klippen’ a sòru pa basta 
konmoshon na Saba. De 
ol a bisa básikamente 
ku tin un situashon di insèst 
riba e isla i p’esei mester di 
uho di imigrashon. 
Esaki sigur a kai den mal 
tera serka e habitantenan 
di Saba ku ta eksigí un 
diskulpa públiko di parti 
di e grier interino. Di 
niun manera ta aseptá 
e insulto aki di parti de 
ol i riba medionan 
sosial na un manera basta 
fuerte ta kondená e aktitut 
di e grier interino. A 
hasi un yamada fuerte na 
gezaghèber di Saba pa no 
laga e kos aki pasa sin mas. 


Tur kos ta indiká ku de 
ol strategikamente ta 
skonde i usa silensio te ora 
emoshonnan baha. El a asta 
kita e post di e fragmento di 
radio ku el a pone riba su 
página di Linkedin. 
Pero e daño ya tabata 
hasí i no a keda e grier 
interino 
nada 
mas 
di 
reakshoná riba facebook. 
Konseho 
Insular 
di 
Boneiru, 
ainda 
no 


a 
reakshoná 
riba 
e 
ekspreshonnan 
di 
de 
ol. 
Sinembargo 
di 
fuentenan ligá na Konseho 
Insular, BONERIANO a 
komprondé ku no ta nada 
kontentu ku e situashon. 
“Hende na tinu por hasi kos 
idiot asin’aki?”, nos fuente 
a bisa. 
Konsehal 
Daisy 
Coe 
a 
distansiá 
su 
mes kompletamente di e 
ekspreshonnan di de ol 
i ta haña ku un diskulpa ta 
na su lugá. E konsehal ta 
haña ku no solamente un 
diskulpa mester sosedé pero 
tambe 
Konseho 
Insular 
mester aktua man duru pa 
evitá ku algun asin’aki por 
ripití. No mester lubidá ku 
ta den kuadro di su funshon 
komo grier interino el a 


Saba ta eksigí diskulpa di Arjen de Wolff 


hasi e ekspreshonnan. 
BONERIANO a aserká 
de ol pa su reakshon i 
sigur pa sa si Saba por spera 


un diskulpa públiko di su 
parti. Te ku publikashon di 
nos artíkulo nos no a risibí 
un kontesta. 

HUSTISIA 


KRALENDIJK- “Mi ta 
hura pa mi mama i pa Dios. 
Nunka mi a mishi kuné. Ta 
kalumnia”, e hòmber Jose 
M.S. (59) a ripití vários 
bia durante su huisio. 
Ministerio Públiko (OM) a 
akus’é di agreshon seksual. 
Abogado 
Edward 
Winkel a hiba defensa di 
e 
sospechoso 
miéntras 
skal 
Marian 
eneberg 
a representá OM. Daisy 
Hoyer tabata e intérprete 
den e kaso mirando ku e 
sospechoso tabata papia 
spañó. E sospechoso a 
presentá den sala di korte 
huntu ku su yu hòmber. 
Segun e dosié penal e 
víktima A. a bai na kas di 
Jose pa kumpra merkansia. 
Dado momentu Jose ku 
forsa a pone man di A. riba 
su pénis i a saka su pénis 


for di su karson. Tambe el 
a bras’e i sunchi na boka i 
garganta sin ku esaki tabata 
ke. Ora A. a demonstrá ku 
e no ke, Jose a yam’e kèns 
pasombra e por gana hopi 
sèn si e hasi sèks ku hende. 
“No ta bèrdat. Mi tin 
4 aña ta hasi negoshi ku 
A. Ora e tabata bai kas e 
mes a brasa mi pasombra 
semper mi ta yud’e. Mi no a 
sunch’é nunka na su boka”, 
Jose a bisa. 
“A. ta bisa ku boso 
tabata sintá riba sofa i bo 
a primi bo rudia na su bèl, 
esaki a hasié doló. Tambe 
ku tabatin un holó straño 
den bo kas. Despues bo 
a sende algu ku a dun’e 
biramentu di kabes. E polis 
ku a yega na e sitio tambe 
a eksperensiá biramentu di 
kabes”, hues a bisa. 


“E holó tabata awa di 
Florida, mi tabata limpia 
kas kuné. Despues mi a 
sende sensia”, Jose a splika. 
Hues a lesa un deklarashon 
ku Jose mes a hasi na polis 
den kua el a atmití ku el 
a sunchi A. na su boka i 
garganta. “Mi no ta sigur 
mi lenga a drenta den su 
boka. A. a pasa man riba mi 
lomba. Mi pénis a bira duru 
i A. a sintié. Ora e tabata bai 
su man a mishi ku mi pénis 
duru i el a kore bai pafó”, 
segun e deklarashon. 
Hues a splika ku A. 
a kore bai pafó basta 
emoshoná. Algun testigu 
a deklará tokante estado 
emoshonal 
di 
A. 
na 
momentu ku el a bai pafó. 
Tambe ku tin imágennan 
di video pafó di e sitio riba 
kua por mira klaramente ku 


Kaso di agreshon seksual: 
Kondena pa hòmber ku a saka su mucha hòmber 


Jose a kambia paña. 
OM 
a 
demandá 
un 
kastigu di prizòn di 150 dia 
kitando aresto preventivo, 
di kua 3 luna kondishonal 
ku un periodo di prueba di 2 
aña. Tambe 150 ora kastigu 
di trabou i prohibishon di 
kontakto ku e víktima. 
“Si mi a hasi fout pordon. 
Mi a hasi negoshi kuné pa 
4 aña i nunka tabatin sèks. 


Mi a hür un apartamento ku 
otro hende p’esei el a rabia 
i lanta kalumnia”, Jose a 
bisa. 
Hues 
a 
haña 
e 
akusashon 
legalmente 
i 
konvinsentemente 
probá. 
“Ta un echo hopi fèrfelu. 
Ta un eksperensia hopi 
desagradabel p’e señora. 
Na otro banda mi ta mira 
ku bo no tin un karchi 
penal, mi no ta manda bo 
prizòn. Sí, bo tin ku traha 
komo kastigu pa ta klaro 
na bo ku loke bo a hasi no 
por”, hues a bisa. Korte den 
Promé Instansia a kondená 
Jose. M.S. na un kastigu 
di prizòn kompletamente 
kondishonal di 5 luna, ku 
un periodo di prueba di 2 
aña. Tambe 200 ora kastigu 
di trabou i prohibishon di 
kontakto ku A. 


Jose M.S. huntu ku su 
yu hòmber i su abogado. 


K R A L E N D I J K - 
E 
disputa 
entre 
Cuba 
Compagnie 
i 
gobièrnu 
di Boneiru a yega na n. 
Mester kita e baki di betòn 
riba 
Parke 
Wilhelmina. 
Korte den Promé Instansia 
a disidí den e kaso. 
E 
situashon 
aki 
a 


sòru pa basta diskushon 
den 
komunidat. 
Dado 
momentu riba retnan sosial 
a eksigí pa Direktorado 
Supervishon i Mantenshon 
di 
Lei 
(handhaving) 
aktua ku man duru. Loke 
ku aparentemente nan a 
hasi, pa medio di ordená 


pa kita e konstrukshon. 
Cuba Compagnie na su 
turno a apelá e desishon 
di gobièrnu, i esaki a 
rechasá 
e 
apelashon. 
Konsekuentemente 
Cuba 
Compagnie a entamá un 
kaso kontra gobièrnu segun 
derecho atministrativo. 
Korte a haña e apelashon 
di 
Cuba 
Compagnie 
bon fundá, i a destruí e 
desishon di gobièrnu pa 
ku e apelashon. Tambe 
Korte a duna gobièrnu 2 
luna pa bin ku un desishon 
nobo. Gobièrnu na su turno 
a hasi esaki i a informá 


Desishon a kai: 
Mester kita baki betòn 


Cuba Compagnie riba 15 
di novèmber 2023 ku nan 
mester kita e baki. 
Cuba 
Compagnie 
a 
bolbe apelá e desishon. 
Segun Cuba tin posibilidat 
pa legalisá e baki di 
betòn. Pa gobièrnu esaki 
no ta posibel. Pa haña un 
permit di konstrukshon, 
doño di e tereno mester 
duna 
outorisashon 
pa 
konstrukshon. Den e kaso 
aki gobièrnu mes ta doño 
di e tereno, pues nunka lo 
a duna un outorisashon. Un 
pèrmit di konstrukshon lo 
no ta posibel. 


Tambe 
nan 
a 
trese 
dilanti e kápsula di tempu 
ku Lions Club a traha riba 
Oranjeplein. No tin un 
pèrmit di konstrukshon pa 
esaki, pues Cuba ta haña 
ku mester trata igual. Pa 
hues e situashon no ta igual 
mirando ku 20 aña pasá 
Lions Club den konsulta ku 
gobièrnu a hasi un petishon 
i a haña un akuerdo. 
Sí 
resumí 
henter 
e 
situashon, hues a duna 
gobièrnu rason i Cuba 
Compagnie mester kita e 
baki di betòn riba Parke 
Wilhelmina. 

Programanan di Bonaire.tv 
TELBO kanal 70 
Flamingo TV kanal 23 


12.00 Aktualidat: 
Elsmarie Beukenboom 
13.00 Aki Boneiru: 
Edifisionan den Rincon 
14.00 Herensia: 
Maria Megares-Cecilia 
15.00 BAPA: 
Julio Rafael Nicolaas (Quito) 


16.00 Herensia Korsou: Helga Mensing 
17.00 Dokumental: 
Klein Bonaire (Historia i Rekonkista) 
18.00 Herensia: 
Mangrove Maniacs 
19.30 Puerto Latino: 
Luis Zárraga 


20.00 Herensia: 
Nort'i Saliña (kas pa kas) 15 
21.00 Aki Boneiru: 
Luna Yen 
23.00 Herensia: 
Edmundo Franklin (Eddy) Christiaan 

Tur mèrdia 12’or ta kuminsá un programashon nobo di 
4 ora. E programashon aki ta ripití pa 24:00. 


REFLEKSHON 
NOS TA KARTANAN HABRÍ! 
“Boso ta nos karta, skirbí den nos kurason, konosí i lesá 
dor di tur hende,siendo manifestá ku boso ta un karta di 
Cristo, e resultado di nos ministerio, skirbí no ku enk, sino 
ku e Spiritu di e Dios bibu...” 2 Korintionan 3:2-3a 


Karta normalmente ta algu privá. Ora ku nos skirbi un karta 
pa un persona nos ta spera ku ta e persona so ta les'e. Na 
momento ku nos aseptá Kristu, nos ta bira yu di Dios. E 
versíkulo di awe ta bisa ku esun ku tin Kristu, ta un karta di 
Kristu skirbí no ku enk ma ku e Spiritu di Dios bibu. 
Na momento ku nos bira yu di Dios, algu sobrenatural ta 
pasa. Spiritu Santu di Dios ta bin biba den nos i ta yuda nos 
manifestá fruta di Spiritu esta: Amor, Goso, Pas, Pasenshi, 
Kariño, Bondat, Fieldat, Mansedumbre i Dominio propio. 
Galationan 5:22-23a. Ta kalidatnan haltu ku un yu di Dios 
so por manifestá. 
Wowo di tur hende ta riba e kristian. Nan ta wak ki ora e ta 
faya den su papiá òf aktitut, ki ora e ta rabia i pèrdè pasenshi 
pa asina por akus'é. P'esei e echo ku nos ta un karta konosí 
i lesá pa tur hende, ta duna indikashon ku hende ta opservá 
nos bida, i ta nos responsabilidat pa komportá ehemplar 
manera un yu di Dios. 
Komo kreyente nos ta un karta habrí. Señor yuda nos pa 
ora nan mira nos bida nan por rekonosé ku nos ta diferente 
i nos aktitut ta kuadra ku aktitut di un yu di Dios. 
Kon bo kaná, andá, papiá i bo aktitut ta? Ki testimonio bo ta 
modelando ku bo bida? 


Miralda Paula- Frans 
Produkshon PGM 


KRALENDIJK 
– 
Durante e simannan tras di 
lomba Osina di Sekretario 
Insular a eliminá e retraso 
ku tabatin ku publikashon 
di diferente desishon di 
e Kolegionan Ehekutivo 
anterior 
i 
aktual. 
E 
retrasonan akí tabata bai 
bèk te meimei di aña 2023. 
Awor e página ‘Desishon 
osial’ di e wèpsait di 
Entidat Públiko Boneiru 


www.bonairegov.com 
ta 
aktualisá i e desishonnan 
ta visibel riba e página na 
papiamentu i e página na 
hulandes. 
E 
desishonnan 
públiko 
/ 
desishonnan 
di Kolegio Ehekutivo i 
e 
Proklamashonnan 
ta 
kompletamente aktualisá. 
Awor akí e desishonnan 
di paraf ta aktualisá te ku 
siman 46 di 2023. 


Den e tempu binidero ta 
sigui traha riba esaki. 
Kolegio Ehekutivo ta 
keda traha kontinuamente 
pa 
por 
publiká 
e 
desishonnan 
na 
tempu 
konforme regulashon. 
Den 
kolaborashon 
ku Osina di Sekretario 
Insular ta sigui traha riba un 
proseso di optimalisashon 
pa garantisá esaki 


Publikashon desishonnan di Kolegio 
Ehekutivo ta aktualisá 


“Un stat situá riba un seru no por keda skondí.” 
( Mateo 5:14) 
Tin hende no ke pa bo sa ku nan ta bai iglesia òf ku nan ta 
un kristian. Speshalmente si nan a kambia di iglesia ku nan 
tabata bai semper pero ku despues di tempu nan a kombertí 
i a bai un otro iglesia. No tene bèrgwensa. Laga hende sá ku 
bo ta un siguidó di Hesus, pasobra asina Dios por risibí e 
onor di abo su bon obranan.Mundu tin mester di kreyentenan 
ku ta sabí, felis i kontentu, ku por enkurashá otronan. 


Laga bo lus bria. Laga hende mira den bo loke nan 
por mira den Dios: un hende ku ta stima nan, ku ta 
kuida nan i ku ta envolví den nan bida. 
Tin hende ku mester di bo. Loke bo tin ta algu bon i esei ta 
loke hende tin mas mester di dje. 
Hasi bo bèst i Dios ta hasi e sobrá. 
Pasobra apesar di nos fayonan, nos Señor ta keda stima 
nos i ta pordoná nos fayonan. 
P’esei den bo orashon .... 
pidi Dios pa laga bo lus bria i pa bo kompartí Su amor 
awe ku un hende. 
Un felis siman rumannan. 


5 febrüari 2024 


PENSAMENTU DI SIMAN 


Na Jia Xing Supermarket na Kaya Korona ta 
drechando e lugá di parker. E lugá di parker tabata di 
betòn i awor ta hasié di asfalt. 


Lugá di parker nobo Jia 
Xing Supermarket 

KRALENDIJK 
– 
Analista politiko Arthur 
Sealy ta senalá arogansia 
i set pa poder serka e 
koalishon 
aktual 
formá 
pa Demokrat, M21 i Cyril 
Vrolijk. E ta pone su 
komentario 
den 
kuadro 
di e diskushonnan ku ta 
tumando lugá relashoná 
ku WolBes i FinBes. E 
pregunta 
relashoná 
ku 
diskushon tokante revisá 
WolBes, FinBes ta kua 
kambio Konseho Insular i 
Kolegio Ehekutivo ke ku 
ta na fabor di pueblo. A 
pone un banda tur reakshon 


di 
periodista, 
polítiko, 
opservadó, 
konsehal 
i 
representante 
di 
Reino 
tokante; e kumbre na Sint 
Maarten, charla di Arjen 
van Rijn, reunion porta será 
i ròl di grir interino, hisa 
sèn di frakshon te na 88.400 
dòler i suèldu 200 dòler pa 
dia ora ta biaha. 
Sealy ta puntra: “Unda 
e akuerdo di koperashon 
entre e islanan BES ta 
i kiko ta posishon di e 
islanan? No por t’asina 
ku pueblo, manera poko 
karné mansu, ta bai na 
amèn di tantu Koalishon 


komo Kolegio Ehekutivo. 
Ki nikashon e ekspreshon 
di Will Johnson, Bonaire 
ke dominá Saba i Statia i 
e asuntu di grir interino 
tokante kasamentu di famia 
ku famia na Saba tin pa 
un koperashon basá riba 
igualdat i rèspèt mutuo?” 


Ofendí 
“Saba ta sintié ofendí 
i no por nenga esei. Pa 
skapa kurpa tantu konsehal 
Coe, lider di komishon 
i diputado Abraham, lider 
di Kolegio Ehekutivo ta 
papia di strategia i proseso 


(prosedimentu) ku no ta 
nada mas tene hende bobo. 
Si ta papia di proseso, anto 
ta lógiko ku; e proseso, 
e ruta pa yega na e meta 
ta bon deskribí, ki ta bai 
kambia i ki ta benesio 
di e kambio pa pueblo. Ta 
un obligashon, mará na 
e sistema demokrátiko”, 
segun Sealy. “Henter e 
ehersisio 
relashoná 
ku 
WolBes i FinBes ta bai 
pa dos kos. Uno, Will 
Johnson a tres’é dilanti ku 
Bonaire ke dominá e dos 
otro islanan i di dos mas 
poder pa Konseho Insular 


i Kolegio Ehekutivo, no pa 
pueblo. Ta e dos puntonan 
aki ta skonde pa pueblo. Si 
a gasta 100.000 dòler, ku ta 
sèn di pueblo pa un kumbre 
dikon no ta organisá un 
enkuentro ku pueblo pa 
muchu ménos sèn i splika 
ku e kosnan aki tabata i ta 
deseabel.”Sealy ta konkluí: 
“Arogansia i set pa poder 
ta impedí ku ta kambia 
di pensamentu. Un dicho 
na hulandes pa Koalishon 
i 
Kolegio 
Ehekutivo. 
“Hoogmoed komt voor de 
val” Na papiamentu “Esun 
ku subi altu ta kai hundu.” 


Arthur Sealy ta senalá: 
Arogansia i set pa poder 
serka koalishon 


K R A L E N D I J K - 
Fundashon 
Kuido 
pa 
Persona Desabilita (FKPD) 
a organisa elekshon di 
reina, prens i pancho 2024. 
Reina 
Miss 
mas 
dinámiko a resultá Jesmina 


Vrolijk, Miss Kreativo a 
bai pa Kathleen de Palm, 
Miss Ambiente a resultá di 
ta Lucille Pikerie, mientras 
ku Reina FKPD 2024 a 
resultá di ta Kathleen de 
Palm, promé nalista a 


bai pa Lucille Pikerie, 
segundo nalista a resultá 
Muluska Anthonij. 
Pa loke ta e resultado 
di elekshon prens i pancho 
FKPD 2024 tabata, prens 
ku pacho mas dinámiko 


i mas ambiente a bai pa 
Nelson 
Emerenciana 
i 
Dionisio Statie, dúo mas 
kreativo a resultá di ta 
Michelli 
Mattheeuw 
i 
Janin 
Andrade, 
promé 
nalista a resultá di ta 


Michelli 
Mattheeuw 
i 
Janin Andrade, mientras 
ku prens ku pancho FKPD 
2024 a bai pa Nelson 
Emerenciana i Dionisio 
Statie. 


FKPD tin su reina, prens i 
pancho 

DEN PASO DI 


BÒI 


Mi ta totalmente konsien- 
te di e echo ku mi tin dos 
diferente kara. E kara 
gustá i e kara no gustá. 
E kara gustá ta di e Bòi 
ku ta investigá i skirbi 
tokante historia, kultura 
i naturalesa. E Bòi ku ta 
skirbi i papia di kosnan 
dushi i simpátiko. E kara 
no gustá ta e kara di ‘pe- 
riodista’ - mi ta konsiderá 
mi mes komo un simpel 
skirbidó di korant. E kara 
ei di Bòi ta odiá pa hopi 
hende. E otro kara apre- 
siá i elogiá tur kaminda. 


*** 
Na aña 1998 nos a lanta 
FuHiKuBo, 
Fundashon 
Históriko Kultural Boneri- 
ano, komo un mekanis- 
mo òf vehíkulo pa medio 
di kua por a logra mas 
riba tereno di registra- 
shon i dokumentashon 
di nos historia i kultura di 
Boneiru. Durante 25 aña 
di eksistensia di FuHi- 
KuBo, si mi tira un bista 
atras, mi ta orguyoso di 
loke nos a logra. Nos a 
logra graba i warda te 
awor alrededor di tres mil 
programa di televishon i 
dokumental pa medio di 


kua nos a reskatá histo- 
ria oral di e isla aki. 


*** 
Masoménos 1.600 di e 
programanan aki ta He- 
rensia, na kuminsamentu 
‘Herensia di Siglo 20’, ku 
aña pasá a keda reko- 
nosé pa UNESCO komo 
memoria 
di 
mundu, 
‘Memory of the World’. 
Te ainda leu ku mi sa, 
niun isla di Hulanda Kari- 
bense i Karibe Hulandes 
a logra algu asina. Hopi 
hende no ta para ketu na 
esaki. Di parti gobièrnu 
ketu, pero sí ta saka un 
komunikado siman pasá 
kaminda diputado Den 
Heyer ta elogiá e echo 
ku a inougurá un punto 
na unda por kue awa di 
bebe na Kolegio San 
Luis Beltran. 


*** 
No ta bai pa mi kara 
gustá òf no gustá. Ta bai 
pa tur e hendenan ku 
boluntariamente ta yuda 
den e trabou aki. I nan ta 
basta. Siman pasá FuHi- 
KuBo a organisá un en- 
kuentro ku nan durante 
un desayuno. Hendenan 


ku desinteresadamente 
ta ofresé tempu pa hasi 
algu pa nan isla. Hende- 
nan ku no ta puntra kiko 
nan isla por hasi pa nan, 
sino kiko nán por hasi pa 
nan isla. Sin nan aporte 
balioso, Boneiru lo no 
tabata asina leu den sal- 
baguardiá su patrimonio 
intangibel, haña rekono- 
simentu internashonal di 
no solamente UNESCO, 
sino di mas entidat. 


*** 
Mi sa ku tin polítiko, man- 
datario, diputado, ku si 
tabata posibel, lo a kibra 
kontrato di kuido mes ku 
FuHiKuBo, pa motibu di 
e kara no gustá di mi. 
Nan konsiensia ta ku mi 
tin un kara gustá tambe. I 
esei ta skapa mi te ainda. 
Sino lo tabata otro. Pero 
nan por purba tòg, miran- 
do ku un dje diputadonan 
sintá a yega di bisa den 
un programa radial ku 
loke mi ta hasiendo tra- 
bou di hòbihista, pa kua 
gobièrnu ta paga. 


*** 
Echo ta ku miéntras mi 
ta skirbiendo ainda pa 


BONERIANO, anke no 
hopi manera ántes, nan 
tin ku sigui siña biba ku 
mi kara no gustá. 
Asina simpel e kos ta. 
Komo ku mi no por, i no 
ke, mete masha mas ku 


kontenido di BONERIA- 
NO, mi ta hasi uso di e 
rúbrika aki, ‘Paso di Bòi’, 
pa de bes en kuando 
asina, ventilá mi opinion 
personal. 
*** 

E shon di webu a sali bra- 
bu konta gobièrnu su pieu 
Awèl sí, mesora nan a hart’e 
ku lista di pregunta. 


Hopi tristu mi ta haña e echo ku na Rincon a pone 
e teksto ‘Tap hier het lekkerste kraanwater’. Bo 
ta puntra bo mes ken por a hinka den nan kabes 
pa pone e teksto aki na hulandes aki? Pa kolmo 
algun dia despues ku nos idioma Papiamentu a 
haña rekonosimentu komo un idioma mas impor- 
tante ku e idioma ku nan ta papia na Friesland. Mi 
ta spera ku lo kambia e teksto pa Papiamentu mas 
pronto posibel. 

K R A L E N D I J K 
-- 
Sekretaro 
General 
di 
Defensa, 
Maarten 
Schurink, a hasi un bishita 
di 
trabou 
na 
islanan 
ABC. El a kombersá ku 
trahadónan di Marina i 
Marechosé, ku ta ubiká 
riba Islanan di Karibe 
Hulandes. 
Ku un área di kosta di 
masoménos 900 kilometer, 
hopi 
tráko 
aéreo 
i 
akuátiko ta hasi di esaki 
un área dinámiko, den kua 
e menasa no ta solamente 
hipotétiko. 
Huntu 
ku 
Wardakosta, Duana, Polis 
i paisnan rondó, Defensa 
ta traha huntu pa sòru 
pa siguridat den Region 
Karibe Hulandes. 


Sekretario 
General 
Maarten 
Schurink 
su 
palabranan: "Hustamente 
den e tempu aki ku nos ta 
preparando nos mes pa un 
konikto no deseá dentro 
di sinku pa dies aña, nos tin 
mester di otro den Reino i 
tambe pafó di Reino." 


Sekretario General di Defensa a 
bishitá Islanan ABC 


Kuerpo Polisial Hulanda 
Karibense ta duna algun tep 
pa selebrá karnaval seif: 


• Husa kùp re-usabel pa bebe aden i no glas òf bòter. 


• Paga bon tinu riba muchanan. Siñ’é ken ta e persona 
konserní pa yud’é (polis) i kiko e mester bisa si e 
pèrdè. 


• Sera bo kas bon promé ku sali i para bo outo na un 
lugá seif; no laga kos balioso den outo. 


• Bebe na midi. Si bo ta bebe, traha sita ku un hende pa 
hiba bo kas i no stür. 


• No para bo outo tras di barikada. Bo ser kerí por tin 
mester di ayudo urgente. 


• Hóbennan palabrá ku bo mayornan unda bo ta òf ta 
bai. Evitá uso di alkohòl i droga. 


• Manehá responsabel, husa bo faha di seguridat i 
baha velosida 


Kuerpo Polisial Hulanda Karibense 
ta deseá un i tur un Felis Karnaval! 


KRALENDIJK 
-- 
For di promé di yanüari 
2025 ta obligatorio pa tur 
doño i operadó di barku 
komersial na Boneiru pa 
ta den poseshon di un 
‘bootmeesterlicentie 3’. E 
medida nobo akí ta parti 
di e Areglo Siguridat di 
Boto, yamá tambe Anekso 
6 di boto. Esaki tin ku hasi 
nabegamentu mas seif na 
Boneiru. Tur hende mester 
kumpli ku esaki promé ku e 
fecha akí. 
Kada biaha tin mas 
interes pa deporte akuátiko i 
nabegashon na Boneiru. Pa 
e motibu akí ta importante 
pa trese mas siguridat pa 
tur hende riba laman. Asina 
nos ta sòru ku tur hende 
por gosa na un manera seif. 
Bo tin ku tene kuenta ku lo 


siguiente: 
1. Fecha inisial: For di 1 
di yanüari 2025 tur hende 
mester tin e lisensia akí. 
2. Pa ken: Tur hende 
ku tin un boto komersial 
òf ta nabegá ku un boto 
komersial. Bo mester tin un 
pèrmit di naturalesa tambe 
pa por nabegá den Bonaire 
National 
Marine 
Park 
(BNMP). 
3. Dikon: Nos ke hasi 
laman mas seif, sòru pa 
hendenan por nabegá mas 
mihó i ku nan ta sinti nan 
mes responsabel. 
4. Periodo di adaptashon: 
A pèrkurá pa un periodo pa 
kustumá ku e regla nobo 
akí. Durante e periodo akí 
tur doño i operadó di boto 
komersial por sigui un 
kurso temporal. Asina nan 


por sigui nabegá, miéntras 
nan ta buska nan lisensia. 
Seshon di informashon 
den luna di febrüari 
Den luna di febrüari 
Osina di Haf ta organisá 
un seshon di informashon 
pa duna mas splikashon 
tokante e regla nobo akí i 
e ‘bootmeesterlicentie 3’. 
Despues ta anunsiá e sitio 
eksakto i fecha di e seshon 
akí. 
Pa buska e lisensia 
tin kurso disponibel na 
Boneiru. DRTC Kòrsou 
ta ofresé esakinan i dentro 
di poko Forma tambe. Pa 
informashon tokante gastu 
i otro informashon bo por 
manda un email na cura@ 
drtc.nl. Si bo no tene bo mes 
na e areglo akí, wardakosta 
por tuma akshon, manera 
kontrolá bo boto i revoká 
bo pèrmit. 
Bo 
ke 
sa 
mas? 
Tuma 
kontakto 
ku 
Boat 
Registration 
via 
b o a t r e g i s t r a t i o n @ 
bonairegov.com òf buska 
online 
stcrt-2021-38007 
pa e areglo nobo kompleto 
ku a keda publiká den 
Staatscourant. 
Osina 
di 
Haf 
i 
Inspekshon di Nabegashon 
Hulandes 
– 
Hulanda 
Karibense ta gradisí bo pa 
bo koperashon. Huntu nos 
ta sòru ku nos por nabegá 
mas seif i mas mihó riba 
nos bunita laman. 


Entrante otro aña mester di 
lisensia pa kore barku 

KATAN 
DOBLA 
SIN 
KIBRA! 


bisa e ambulans pe hinka spit! Katan ta pensa: Kon mi ta hasi 
papia? Bá pidi mi pa papia ku bo anto? Ta mi man ba yega kue 
tene bisa mi primi, i mi a hasi esei! Manera e polis a bisa sentral 
asina… m’a skucha ”Hepa hepa no ta asina ta regla e kosnan 
mener?” Djaya banda mi ta tende otro ta respondé: “Kibra su 
sanka…… si kibra su sanka!” Un gritamentu a start, mi kier rèk 
kabes pa mi wak…..pero einan mes mi ta pensa: Ata mi krou 
kibra kaba aki den pa kiko buska mas problema pa mi kurpa? 
“Polis tené ….polis tené!” E bos aki ta parse mi dje señora ku 
ta bende pinda na Playa, t’e so tin un stèm pisá asina manera 
hende ku ta kou piedra enbes di pan. “Laga mi bai…..paso e kos- 
nan aki tin ku kaba! He heeeeee! B’a wak kiko a gai a hasi? Kana 
yega serka e otro shofùr puntr’é ku ta e tabata stür e otro outo, 
saka moketa dal e pober hòmber benta largu abou! At’e pober 
ei bou bentá leu fo’i dje! Ata shon polisnan ta kita bringamentu 
siendo a yama nan pa dalmentu di outo. E hòmber ku a dal 
esun moketa, polisnan a kue tene hisa koroto manda laira… dal 
e abou. E a bai laira manera un laken na waya. Mi ta kere e polis 
ei mester a saka su brasa fo’i lugá. Tin biaha bo ta kere ku algu 
ta pisá, bo ta pone forsa pa bo his’é logá e krou ta peso pluma. 
E polis mes a keda tur spantá. Di haltu ku e hòmber a bai pa 
despues bin suta abou. “Bon unda e ambulans ta anto?” E stèm 
ei si ta parse mi di un stazjèr ku siman pasá a bisa mi bòt flèt ku 
sustu tin su pasenshi den un bòter. 
“Sòri sòri despensa…… hala patras pa nos por hasi nos tra- 
bou?” Mihó boso wak e otro shofùr paso nan a kaba di dal e flur 
e, i e no ta reakshonando: Ma skucha un bos trankil asina bisa. 
Su asuntu! Un stèm maskulino a respondé “Boso chèk e señora 
aki promé!” M’a bolbe sinti un hende ta kue mi man tene, i a kue 
su man tene masha duru mes mi tambe! “Mi nòmber ta bruder 
Jansen, señora ta skucha mi stèm, primi mi man”. M’a primi su 
man mas fuerte ainda. “Señora ta wak?” M’a move mi kabes le- 
kns pa rèks. “Señora no ta mira, pasobra señora tin e wowonan 
duru será, señora por habri e wowonan pa señora mira?” M’a 
habri mi wowonan mira kasi henter Bonaire pará na un distansia 
ta wak mi. Otronan ku telefòn na laira ta filma ki ora ta saka e 
víktima for di e outo. “Señora tin doló? M’a move mi kabes bisa 
nan nò. “Señora por move señora su pianan?” Si mi a respondé! 
Siguiendo e komedia di ta mashá heridá. Nan mes a kue mi 
skouder move. Djeinan mi a sinti manera un fulamentu rònt di mi 
kurpa, pa wak ku tin kos kibrá paden ei. Pa finalmente e bruder 
bisa mi: Señora mi ta kere señora tin mas spantu ku sla na se- 
ñora su kurpa. Señora por sali for di e outo. Tene mi man pa mi 
saka señora, i laga kran bin kue e outo numa. Laga nos ban wak 
e otro shofùr i esun ku polis a kibra su kara aya banda pasobra 
e tin mas mester di nos aworakí. Tur e multitut a sigui kana bai 
ku e brudernan. Tur telefòn a kita for di riba mi. I a sigui filma 
den otro direkshon. Ni esun ku a bisa ku ta su bisiña no a wòri 
ku mi mas. Ni stazjèr niun alma. Má keda pará einan mi so, ku mi 
bolòbònchi na mi kabes ta bèl mi famianan pa nan bin buska mi 
drechi. 


Kore yega na un punt’i hanchi. Wak pariba wak pabou. Primi tròt 
sali. Miéntras mi ta bolbe focus riba e karetera na mi man robes. 
Mi panorama a kambia den un aria pretu sigui pa un zonido 
fuerte, na momentu di fiha mi kara p’e direkshon kontrali. Mi ta 
asumí ku mi a sera mi wowo. Pasobra despues mi no a mira nada 
mas. Leu ayá mi ta skucha gritamentu. Hopi stèm ta grita: “Yama 
ambulans!” Mi a skucha stèm di un señora ta grita masha duru 
mes: “Nò nò ta mi bisiña!” Mi ta sinti un man ta kue mi pòls tene. 
“Su kurason ta bati ainda!”: e ta grita. “Bèl ambulans pa kaba 
stòp di para wak!” M’a sinti masha rosea ta supla den mi kara. 
Holó di baf, man ku holó di atras, manera berpùt. Mi kier habri 
mi wowonan. Pero no por habri nan. Leu ayá mi ta skucha otro 
stèm:” E ta habri wowo …… e ta habri wowo?” Nò! Nan ta re- 
spondé, ku mi pòls duru tené. Aidjo, e a muri? Otro stèm ta grita. 
Ta verplegstu e ta? Si verplegstu…. Mi ta skucha otro stèm, esaki 
ta zona manera un hende ku a guli un lora paso mashá ora e ta 
papiando sin ke ni hala rosea. Mi ta trata na habri mi wowo, pero 
mi no ta mira nada. “Bon ta na unda e ambulans ku e polisnan 
a keda?” Awor si mi no por separá e stèmnan mas for di otro. 
Ta manera un kakafonia di bos, ku ta drenta sali for di otro mi ta 
skuchando. Den esei m’a skucha otro stèm. “M’a ta kon hende 
por ta kore un ko’i sokete asina? Bo ta kere bo ta bula pasa un 
otro outo riba un krusada? E otro shofùr kon ta kuné, e a keda 
bon?” Sin interupshon dirèkt su tras un otro ta bisé: “Bon?” Un 
stèm hes ta respondé. “Ta bati mester bati e desgrasiado ei ku 
mukel mata!” “Nò nò no papia asina e tambe tin famia” Un stèm 
fini asina mané kriki ta bin aden” Awèl señora si ta mi famia e a 
desgrasiá asina aki, ambulans tin ku bin busk’é tambe na wèrki 
plamá aki bou!” Mi ta buska moda di habri mi wowo, pero ainda 
mi no ta mira un kos, pero laga mi probechá sigui henter e kòm- 
bersashon. M’a skucha un hende ta bisa: “Lo m’a yega habri su 
porta di outo kue den su garganta keda chok’é te n’a momentu e 
no ta hala rosea mas. Boso sa ta yu di ken esei ta? Fixto! Fixto 
aki ku ta lanta kome menta mainta spula su snùit ku wiski. Kon 
boso ta kere e yunan por bini mihó. Fo’i chikí e ta manda nan bai 
kumpra bòter di ròm pe bebe. Promé nan tabata trese e bòter 
será pe. Pero despues nan mes tabata habri e bòter dal un boka 
afó trese sobra pe tata bebe. Betrá manera e ta ei e no tabata sa 
mes ki ora e ta haña bòter yen, òf bòter mitar yen” Ta komo si- 
fuera su emoshon a subi, i su stèm a bira manera hende ku kier 
yora. “Ami no ta chok’é, mi ta kue na su garganta, hal’é hink’é 
den porta dal e porta será kita su kabes afó, asina mi tin sigur 
sigur ku riba Bonaire akí e no ta desgrasiá niun hende mas!” 
Djaleu aya mi ta skucha e wuaaaaaaaaa di ambulans òf ta polis ta 
bin. Danki Dios! Mi so ta pensa. Yudansa ta yegando. For di ora 
ku a yama nan? Dikon nan a tarda asina? “Despensa despen- 
sa?” “Tin un hende ku konosé e víktima aki?” “Si si mener ta 
mi bisiña. E ta traha na Mariadal. E ta zùster einan. E ta kasá ku 
Fousto. Fousto ku ta kore hala mucha di skol. Nan ta biba aya 
na Nawati. Nan tin un yu na Hulanda, Ku a bai studia pa dòktu. 
Mi shonnan no konosé? Ta boso kolega mes e señora aki ta” Bo 
ta subi seru di Nawati….. “Ta basta Frida….nan no a puntra bo 
tantu kos asina!” Bo ta papia manera radio muherrrrrrrrrrrr! “Aisi 
bèrdè guli skupi!” Den mi so mi di ewaaaaaa. Solamente tabata 
falta kuantu biaha pa siman Foustu ta subi mi. Otro stèm ta hala 
bini serka. “Señora Señora”, mi ta skuch’é ta yamá mi. “Señora 
si bo ta skuchá mi primi mi man”. M’a primi su man. E a laga mi 
man bai i mi ta skuch’é ta papia ku sentral di polis. Sentral drenta 
pa 3-4, sentral por manda un ambulans, tin un señora sintá den 
un outo aki e outo su dilan ta mal distruí, e señora te asina leu 
ku nos ta mira, tin un bòlòbònchí na su frenta. E señora ta duna 
señal di bida. Su wowonan ta será. E ta primi nos man pero e no 
ta papia. E chèns ta grandi ku e lo tin hopi sla paden. Sentral por 

DI Sinku DJADUMINGU SIKLO B 


Promé Lektura 
: Job 7, 1-4. 6-7 
Salmo 
: Salmo 147, 1-6 
Di dos Lektura 
: 1Korintionan 9, 16-19. 22-23 
Evangelio 
: Marko 1, 29-39 


E evangelio ta presentá 
Hesus na nos na kuminsamen- 
tu di su bida apostóliko. El a 
saka demoño, El a prediká 
den snoa i awor e ta dirigí su 
mes na kas di Simon i Andres. 
Aki nos ta haña ku e suegra di 
Simon tabata malu ku keintu- 
ra, i nan a bis’é esaki. El hasi 
e milager, i e evangelio ta bisa 
nos ku inmediatamente el a 
kuminsá sirbi nan., di unda nos 
ta dedusí ku e sanashon taba- 
ta total i repentino. I nos por 
puntra, dikon Hesus a kuminsá 
na hasi milager si a parse ku 


algun biaha e tabata kontra pa 
realisá nan? Kua tabata sen- 
tido di e sanashonnan akí i e 
sakamentu di demoñonan? 
Promé ku tur kos, mester bisa 
ku e sosiedat den kua Hesus 
tabata biba tabata konsiderá 
fèrmidat fruta di e malu i di 
piká —ta loke e amigunan a 
tira na kara di Job ora esaki 
tabata malu—. Milagernan di 
Hesus ta señal di viktoria riba 
poder di maldat i pa realisá e 
anunsionan profétiko tokante 
e tempunan mesiániko.. 
Kristu no ke kuminsá di un 


manera yamativo; poko a 
poko E ke pa nan bai konosi- 
endo E i ku pa medio di e dok- 
trina ku E tabata prediká i e 
señalnan ku e ta duna nan bai 
na komprondé kua ta e natu- 
ralesa di su mishon. E no ke 
distraí e pueblo ku señalnan 
maravioso ku ta kousa únika- 
mente atmirashon i búskeda di 
loke ta mágiko. Todo lo kon- 
trali, e milagernan di Hesus 
tabatin un intenshon pastoral i 
mesiániko: ku e pueblo a bai 
rekonosiendo ku salbashon a 
yega na nan. 


Despues di e sanashon di 
e suegra di Pedro, e hende- 
nan, ora ku nan a haña sa loke 
a sosodé, a hiba esnan malu i 
esnan poseé di demoño.. El a 
kura nan tur i e notisia ta pla- 
ma. El a bai pa resa; e dis- 
ipelnan ta aserk’é i ta bis’é: 
tur hende ta buska bo, Señor. 
E señal di ku Kristu tabata 
nifiká salú a ser komprondé, 
pero no den su profundidat 
kompletu. E ta kontestá e di- 
sipelnan ku e tin ku bai otro 
partinan pa evangelisá, ku ta 
e fin primordial di su mishon, 
pa por eradiká maldat den 
mundu i asina su pueblo por 
alkansá salbashon. 
E mundu di awendia tam- 
be ta afektá pa kentura di fèr- 
midat. E kurason di e hende 
ta sufri di un kentura straño: 
inhustisia, odio, mentira, 
guera, sklabitut. Awendia 
tambe nos mester di e poder 
kuradó di Kristu. Pero Señor 
ke nos kolaborashon. Ki fásil 
lo tabata si E lo a hasi un mi- 
lager i lo a regla tur kos! Pero 
Dios ta respetuoso di su kria- 
tura, e hende. E ke ku pa 
medio di nos esfuerso i nos 
kolaborashon pa su grasia nos 
bai na kambia tur e struk- 
turanan ku no ta permití ku e 
hende por realisá su mes ku 
plenitut. Humanidat mester di 
sanashon, di liberashon, awe 
meskos ku binti siglo pasá. 
Kristu ta sigui siendo e señal 
aki di salbashon, di sanashon, 
di liberashon di e maldat. Ta 
p’esei Hesukristu a ser mandá 
na mundu pa e Tata; ta p’esei 
nos mester gradisí Dios, pa- 
sobra apesar di e piká, di e 
keintura egoista i di ingratitut 
di e kurason humano, a 
aparesé e bondat di Dios en- 
tre nos pa destruí morto i ilu- 
miná lus di bida i di inmortali- 
dat pa medio di e evangelio. 
Iglesia a papia i a kondena 
e inhustisia den mundu i e 


opreshon di esnan pober i e 
egoismo di esnan riku, pero na 
mesun tempu ta bisa nos ku e 
liberashon ku Iglesia ta komu- 
niká ku nos mester ta atraves 
di evangelisashon, i ku e minis- 
tro i ministerionan di Iglesia no 
por sklabisá nan mes na forsan- 
an polítiko ni ideologianan de 
kualke tipo. E salbashon ta 
Kristu, no ningun sistema polí- 
tiko òf sosial. Si nos hasi tra- 
bou di evangelisadó nos lo ta 
luchando pa un sosiedat mas 
hustu i fraternal. Naturalmente, 
e evangelisashon mester ta in- 
tegral, di henter e hende: alma, 
kurpa, tempu i eternidat. 
Nos no por redusí e evan- 
gelio na un simpel deklarashon 
di derechonan humano ni na un 
reklamo violento kontra e in- 
hustisia di esnan poderoso. E 
evangelio ta e revelashon esen- 
sial di e akshon di salbashon di 
Dios pa e hende, realisá un bi- 
aha i pa semper den Kristu i den 
Iglesia, den tempu. 
Nos por puntra nos mes: Ki 
konsepto ami tin di e persona 
di Kristu: un mago òf un salba- 
dor pa e bida eterno? Kiko ami 
ta hasi pa ekspanshon di su 
reinado? Mi relashon ku Dios 
ta basá puramente riba un ego- 
ismo material i kaprichoso? Mi 
ta buska semper loke ta marav- 
ioso i mi ta laga mi fe dependé 
di dje? 
Dios no ta tienda di kos 
barata kaminda bo ta bai úni- 
kamente pa saka probecho. 
Mester asept’é komo nos sal- 
bashon i sa di ador’é komo nos 
kreadó i asina nos lo bira mere- 
sedónan di e premio. 
Laga nos pidi den e eukaris- 
tia akí ku nos sa di realisá nos 
trabou apostóliko ku spiritu di 
fe, no fihando nos mes tantu den 
resultado i logronan, sino den e 
kumplimentu ku nos ta hasi di e 
boluntat di nos Tata ku ke pa 
nos tur ta salbá. 


6 prueba bíbliko di ku San Pedro 
tabata e promé Papa 


Katólikonan semper a profesá ku San Pedro tabata e promé Papa 
i su susesornan, obispunan despues di Roma, tin e mesun funshon. 
Sin embargo, ta mashá komun ku nos amigunan òf konosínan ku ta 
profesá otro religion ta kuestioná nos riba e punto akí. Prepará bo 
mes, pasobra nos ta siña bo 6 prueba bíbliko di ku San Pedro tabata 
e promé Papa. 
1) Hesus a kambia e nòmber na Simon 
Si nos ta lektornan regular di Beibel nos ta duna kuenta di ku Dios 
ta kambia nòmber di hopi persona ku e fin di duna nan algun fushon 
importante. Asina por ehemplo El a kambia e nòmber di Abram pa 
Abraham (Génesis 17, 3-6), di Saraí pa Sara (Génesis 17, 16), di 
Jackob pa Israel (Génesis 32, 28) i supuesto di Simon pa Pedro 
(Cefas den arameo) den Huan 1, 42. 
2) Hesus ta traha su iglesia riba Pedro 
Hesus a bisa Simon: “I Mi ta bisa bo: abo ta Pedro, esta baranka, 
i riba e baranka akí lo Mi traha mi iglesia” (Mateo 16, 18).Hopi protestante ta argumentá ku, 
si aunke ku Pedro ta nifiká PIEDRA, den e eskritonan original den griego ta lesa “Abo ta 
PETRO i riba e PETRA akí…” asina ku Hesus ta papiando di dos piedra distinto. Den mente 
esaki a mester rekòrdá ku Hesus tabata arameo, asina ku loke originalmente a sali di su lepnan 
tabata “Abo tabata CEFAS i riba e CEFAS akí lo mi traha mi iglesia”. E mesun piedra. 
3) Hesus ta duna e yabinan na Pedro 
“Lo Mi duna bo e yabinan di reino di shelu, i loke bo prohibí na tera, lo ta prohibí den shelu 
tambe. Loke bo pèrmití na tera, lo ta pèrmití den shelu tambe” (Mateo 16, 19). 
Kon bo ta komprendé e pasashi akí? Hesus a suna e yabinan na Pedro usando un fórmula 
mashá similar na kua David a usa na su mayordomo (Isaias 22, 22). Pa e promé kristiannan 
esaki tabata algu mashá grandi pasobra nan tabata sa ku e kargo di mayordomo tabata impliká 
tin un poder enorme (Génesis 39, 4). Un dato importante: Tur apóstolnan a risibí e poder di 
prohibí na tera, lo ta prohibí den shelu tambe; (Mateo 18, 18), pero únikamente Pedro a risibí 
e yabinan. 
4) Pedro semper tabata e promé riba lista di e apóstolnan 
Den Tèstamènt Nobo ta sita vários biaha e lista di tur apóstolnan. Revisá rápidamente e 
siguiente pasashinan: Mateo 10, 2-4; Marko 3, 16-19; Lukas 6, 13-16; Echonan 1, 13. Bo a 
kai na kuenta? Pedro semper ta aparesé promé riba den lista i Hudas na final. Koinsidensia? 
5) Tur apóstol ta den problemanan pero Hesus a resa pa Pedro 
“Simon, Simon! Tende, Satanas a haña pèrmit pa pone boso na prueba manera ta bencha 
trigo i separ’é di bagas. Ma Mi a resa pa bo, pa bo no pèrdè bo fe den Mi. I ora bo bini bei, 
fortifiká bo rumannan” Lukas 22, 31-32 
Demoño tabata ke ataka tur apóstol i Hesus por a bisa ku El a resa pa tur, pero El a preferí 
ser espesífiko i a hasi un énfasis den e mishon di Pedro: Konfirmá den fe na su rumannan. 
6) Pedro ta tuma inisiativanan manera kabes di Iglesia 
· Despues di morto di Hudas, Pedro a disidí ku mester a kompletá e lista di e 12 apóstol- 
nan (Echonan 1, 15-26). 
· E ta promé den prediká den Pentekòster (Echonan 2, 14). 
· El a hasi e promé kurashon despues di resurekshon (Echonan 3, 6-7). 
· E ta risibí e revelashon di ku e paganonan sea aseptá komo kristiannan (Echonan 10, 28). 


15 
Djaluna 5 Febrüari 2024 


VENEZUELA -- Na 
Venezuela a arestá 32 
sivil i militar pa partisipá 
den un kòmplòt apoyo 
pa oksidente pa asesino 
Presidente Maduro. 
Asina 
Ministerio 
Públiko di Venezuela a 
anunsiá. 
Segun 
outoridatnan, 
e detenshonnan a keda 


presedí 
pa 
lunanan 
di 
investigashon. 
Ademas 
di Maduro, e minister 
di 
defensa, 
Padrino, 
tambe tabata un meta pa 
e konspiradornan, Fiskal 
Saab, partidario di Maduro, 
a bisa den un konferensia di 
prensa. 
Segun 
Saab, 
e 
sospechosonan ta akusá di 


entre otro traishon. Ademas, 
tur a hasi un konfeshon i 
duna informashon riba e 
plannan. 
No ta kla sí realmente 
tabatin un konspirashon. E 
skal no a pone riba mesa 
ningun prueba kontundente 
ku 
por 
a 
sostené 
e 
akusashonnan. 
Fiskal 
a 
argumento 


ku e ekstremo derechista 
tabata tras di e kòmplòt 
di 
asesinato. 
Esaki 
ta 
loke Gobièrnu di Maduro 
generalmente ta referí na 
komo e oposishon. Segun 
e, e sospechosonan a konta 
ku ayudo di e agensia di 
inteligensia 
Merikano 
CIA i e agensia anti droga 
Merikano DEA. 
Den telefòn di un militar 
haltu arestá, supuestamente 
a haña plannan pa un atake 
riba un unidat di e militar 
Bolivariano. 
Ademas, 
mester konská arma pa 
un atake riba presidente 
Maduro, e skal a bisa. 
Funshonarionan 
di 
Gobièrnu 
Venezolano 
tambe a publiká un video 
ku ta liga lider opositor 


Machado ku e kòmplòt. 
Saab a anunsiá ku mas 
detenshon lo sigui, sin duna 
nòmber. 
Maduro a keda reeligí pa 
un di dos mandato na 2018. 
E 
presidensia 
di 
e 
partido no ta rekonosé pa 
desena di e pais i ta imponé 
sanshon riba gobernantenan 
Venezolano pa violashon 
di derechonan humano i 
represhon di demokrasia. 
E lider di oposishon 
Machado, kende a gana un 
otro primaria na òktober, a 
keda ekskluí di su kargonan 
polítiko pa outoridatnan pa 
motibu di akusashonnan di 
korupshon i su apoyo na 
sanshonnan oksidental. 
(Fuente: NOS) 


Detenshon debí na kòmplòt di 
morto kontra Maduro 


ILLINOIS -- Den e 
estado Merikano Illinois, 
Polis a haña ocho persona 
morto dor di tiramentu 
den tres kas. A sigui un 
persekushon di e presunto 
outor. A hañ’é na Texas, 
kaminda segun Polis, el a 
mata su mes despues ku un 
tiru. 
Polis 
di 
e 
siudat 
Merikano Joliet, mas o 
ménos 70 kilometer for 
di Chicago, a haña shete 
víktima den dos kas na e 
mesun kaminda. A haña 
sinku kurpa den un kas, dos 
den e otro. 
Segun Polis, e presunto 
outor, Romeo Nance, di 
23 aña tabata konosé e 
víktimanan. Probablemente 


ta parti di e mesun famia. 
No ta konosí ainda e motibu 
di e asesinato. 
Sup Komisario di Polis 
lokal, 
Dan 
Jungles, 
a 
kaliká e esena di krímen 
komo probablemente e mas 
feros ku el a mira den su 25 
aña komo osial di Polis. 
Polis tabata buskando 
un Toyota Camry kòrá den 
kua e agresor por a hui. A 
mira mesun outo un dia 
promé, unda un hòmber di 
28 aña a keda tirá mata den 
un edisio di apartamento 
i un otro hòmber a keda 
tirá na su pia. Segun Polis, 
ta mas probabel ku e dos 
víktimanan akí no a konosé 
otro. 
(Fuente: NOS) 


E presunto outor tambe a muri 
Polis a topa ocho morto 


ECUADOR 
-- 
Un 
operashon 
militar 
na 
Ecuador a interseptá 22 
tòn di kokaina. E ta un di 
e konskashonnan di droga 
mas grandi den historia di 
e pais. 
Armada Ekuatoriano ta 
informá riba X, ku e kaptura 
di droga ta resultado di mas 
di seis luna di opservashon 
i vigilansia di parti di 
inteligensia militar. 
Armada ta bisa ku e ta 
kere ku e kokaina tabata 


destiná pa transporte pa 
Asia, 
Europa, 
Norte 
i 
Sentro Amérika. 
E 
operashon 
aki 
ta 
representá un debilitashon 
importante di e kapasidat 
operativo, 
logístiko 
i 
nansiero di narkotráko 
mundialmente 
i 
ta 
representá un pèrdida di 50 
mil dòler pa kilo, mas di un 
bion di dòler den e merkado 
internashonal, Armada a 
bisa. 
E akshon anti droga a 


tuma lugá serka di e pueblo 
di Vinces, den sentro di 
Ecuador. 
E lugá ta situá mas o 
ménos 70 kilometer for 
di e siudat portuario di 
Guayaquil. 
E 
kokaina 
supuestamente 
tabata 
wardá 
banda 
di 
un 
plantashon di banana. E 
diario 
Ekuatoriano, 
El 
Universo, ta informá ku 
esaki ta e kaptura di droga 
mas grandi den e último 
sinku añanan. 
Ecuador ta entrenando 
un eksploshon di violensia 
pa motibu di e inuensia 
kresiente di e bandanan di 
narkotrakante den e pais. 
Presidente 
Noboa 
di 
Ecuador a bisa na komienso 
di e luna akí, ku su pais ta 
den guera ku e bandanan di 
narkotrakante. 
(Fuente” NOS) 


Esun di mas grandi den historia 
Armada a interseptá 22 tòn 
di kokaina 

ARUBA 
ARUBA 


ORANJESTAD 
-- 
Diamars 
30 
di 
januari 
Crisis Management Oce 
(CMO) a haci entrega di 
e Veiligheidsplan Aruba 
Carnaval 
2024 
(Plan 
di 
Siguridad 
di Aruba 
su Carnaval) na Prome 
Minister Evelyn Wever- 
Croes. 
Pa prome biaha Aruba 
tin 
un 
Veiligheidsplan 
Aruba Carnaval. Esaki a 
wordo traha door di CMO 
hunto cu SMAC caminda 
tur grupo di carnaval a 
participa. Den a plan ta 
stipula e palabracionnan 
haci riba diferente aspecto 


di 
siguridad 
pa 
tur 
carnavalista. Cada lider 
di e gruponan a reuni 
individualmente cu CMO y 
a rma e palabracionnan y 
asina garantisa e siguridad 
di participantenan y tur 
esnan cu ta contribui cu 
carnaval. 
Minister 
President 
a 
expresa di ta contento di por 
wak cu tin palabracionnan 
haci riba e tema di decibell. 
Akinan a palabra con halto 
e sonido di e bandanan 
por ta den paradanan di 
carnaval. Pa paradanan di 
mucha e maximo ta 90db 
y e muchanan mester ta 


7 meter leu di e speaker y 
mester tin earplugs bisti. 
Tanto 
Gobierno 
como 
CMO ta di opinion cu 
mester protege muchanan 
di dañonan permanente na 
nan oido y na nan salud. Pa 
loke ta trata adultonan cu 
ta participa den un forma 
voluntario y ta responsabel 
pa nan propio actonan, e 
maximo ta 120db. 
CMO ta haci control 
durante tur parada a base 
di e palabracionnan di e 
Veiligheidsplan y por bisa 
cu te awor practicamente 
tur banda a tene nan mes 
na e maximo di e sonido 


y durante parada di mucha 
95% a uza earplugs. 
Prome Minister a felicita 
CMO, KPA, SMAC, DTI y 
gruponan cu a forma parti di 
e plan aki y a cumpli cu ne. 
E intencion ta pa durante 
tres aña traha cu e plan 
aki pa tur evento publico, 
di mas di 2000 hende y 
despues adapta unda mester 
y nalisa e plan. 
Aparte di esaki durante 
paradanan CMO a pone 
un “hospital on the eld” 
cu ta pa duna asistencia na 
tur cu ta participa y acudi 
na e carnaval y asina por 
alivia nos Hospital Horacio 


Oduber y nan por sigui cu 
nan asistencia normal. 
“Cu esaki Aruba un 
bes mas ta duna ehempel 
den nos region di con ta 
atende cu siguridad di 
su ciudadanonan durante 
eventonan grandi. Y ya 
drentando simannan nal 
di nos carnaval, Gobierno 
y CMO ta urgi tur banda 
y grupo pa cumpli cu 
palabracionnan 
haci 
y pone interes di nos 
carnavalistanan na prome 
luga”, 
Prome 
Minister 
Evelyn 
Wever-Croes 
a 
remarca. 


A entrega veiligheidsplan Aruba Carnaval na prome minister 


ORANJESTAD 
-- 
Diaviernes durante dia a 
tuma luga e eleccion di 


Reina y Prins y Pancho di 
Club Kibrahacha. Tabata 
un 
mainta 
sumamente 


bunita, yena cu color, 
creatividad y spontanidad 
di nos grandinan. Durante 
e mainta aki, Minister 
Xiomara 
Maduro 
di 
Cultura tabata tin e honor 
pa corona e Reinanan y 
Prins y Pancho di Club 
Kibrahacha pa 2024. 
Reina 
di 
Club 
Kibrahacha pa 2024 a keda 
den persona di Sra. Margo 
Scheper-Quijada. 
Miho 
presentacion a bay pa Sra. 
Maria 
Hendrika 
Croes, 
miho costume a keda den 
persona di Sra. Edselyn 
Servanie, miho mensahe 
a bay pa Sra. Judith Fun, 
mas popular tabata Sra. 
Elvia Croes y e reina cu 
mas carisma a bay pa Sra. 
Juliet Pillai. Prins di Club 
Kibrahacha 2024 a keda 
den persona di Yrving 
Eckmeyer y Pancho di 
Club Kibrahacha pa 2024 a 
keda den persona di Jacinto 
Kelly. 
Aparte di e Reinanan 
y Prins y Pancho, tabata 
tin presentacion tambe di 
costume durante e eleccion 
aki. E miho costume di 
Club 
Kibrahacha 
2024 
tabata 
di 
Sra. 
Arinda 
Jacobs. Premio pa costume 
mas creativo a bay pa Sra. 
Azucena Henricus, premio 
pa costume mas luhoso 
a bay pa Sra. Jacenta 
Geerman y premio costume 
mas colorido pa Sra. Rosa 


Allee. 
Minister 
Xiomara 
Maduro 
ta 
manda 
un 
palabra di pabien pa tur e 
ganadornan di e dia di awe 
y tambe e team completo 


cu a haci esaki posibel y ta 
gradici Club Kibrahacha pa 
e invitacion pa presencia 
un bunita evento y di a 
permiti’e comparti un rato 
ameno cu nos grandinan 


Minister Maduro na e eleccion na Club Kibrahacha 

WILLEMSTAD 
-- 
Resientemente 
a 
tuma 
lugá 
rmamentu 
di 
e 
akuerdo pa maneho di 
área di rekreashon Marie 


Pampoen. E akuerdo a keda 
rmá entre Gobièrnu di 
Kòrsou, den representashon 
di Minister di Desaroyo 
Ekonómiko, 
Ruisandro 


Cijntje i Minister di Tráko, 
Transporte i Planikashon 
Urbano, Charles Cooper 
i Osina di Turismo di 
Kòrsou, CTB, representá 
pa Hugo Clarinda, direktor 
athunto. Meta di e akuerdo 
di maneho ta pa sòru pa e 
área ku a keda desaroyá 
mantené su balor turístiko 
i rekreativo di un manera 
sostenibel. 
E delaster añanan a 
tuma lugá desaroyo di e 
diferente fasenan di área di 
rekreashon Marie Pampoen. 
Na e momentunan akí 
ta nalisando e delaster 
trabounan 
na 
fase 
3, 


mientrastantu e proseso 
di desaroyo di e plannan i 
alokashon di e fondonan 
nesesario pa e delaster fase 
ta tumando lugá. 
Área 
di 
rekreashon 
Marie Pampoen ta ofresé 
un variedat di oportunidat 
pa 
rekreashon, 
deporte 
i di hasi negoshi, pa 
komunidat di Kòrsou en 
general i partikularmente 
e habitantenan di Marie 
Pampoen. 
Na 
mes 
momentu, e área ta sirbi 
komo 
un 
atrakshon 
turístiko kaminda e turista 
ta topa ku e pueblo lokal 
i asina eksperensiá nos 


hendenan i nos pais. E 
proyekto ta nansiá for di 
fondonan ku ta keda fasilitá 
pa Ministerio di Desaroyo 
Ekonómiko, 
MEO, 
miéntras kordinashon di 
e proyekto ta den man di 
CTB. 
Den e akuerdo ku a keda 
rmá, Gobièrnu di Kòrsou i 
CTB a ha e kondishonnan 
bou di kua ta mantené e 
área i e fasilidatnan ku 
tin disponibel pa asina 
krea 
un 
eksperensia 
úniko i duradero pa tantu 
komunidat di Kòrsou i e 
turista ku ta bishitá e área. 


Akuerdo maneho área rekreativo Marie Pampoen 


W I L L E M S T A D 
-- 
Djadumingu 
28 
di 
yanüari 
Curacao 
Youth 
Chess Institute a organisá 
un torneo di ahedres pa 
nobatonan bou di 12 aña 
na Frater Aurelioschool. 
No ménos ku 129 mucha a 
inskribí pa e torneo, di kua 
77 nalmente a partisipá. 
Kasi 
mitar 
di 
e 
partisipantenan 
tabata 
mucha muhé, lokual a 
sorprendé e organisashon, 
pasobra 
generalmente 
tin mas mucha hòmber 
kompará 
ku 
mucha 


muhé 
sa 
partisipá 
na 
kompetensianan di ahedres. 
E desaroyo akí ta indiká 
klaramente ku e kantidat di 
hóben praktikando e wega 
noble ta kresiendo hopi 
rápido. 
Miéntras e muchanan 
tabata partisipá den un 
kompetensia di 5 partido, 
a tene un presentashon 
introduktorio 
tokante 
ahedres pa e mayornan 
presente den un otro sala. 
Di e manera akí a duna 
nan oportunidat pa haña 
mas komprenshon tokante 


e wega i e benesionan di 
ahedres pa desaroyo di nan 
yunan. 
Na un torneo di ahedres pa 
nobato, hopi di e muchanan 
ta hunga pa promé biá 
ku oloshi di ahedres i ta 
siña hunga ku reglanan i 
tenshon di kompetensia. E 
kompetensia tabata hopi 
emoshonante i e muchanan 
a disfrutá inmensamente 
hopi di nan partisipashon. 
E futuro ta pinta briante 
pa ahedres na Kòrsou. 
Éksito di e torneo di ahedres 
pa nobato ta prueba ku tin 


un interes grandi pa hunga 
ahedres bou di muchanan. 
Curacao Youth Chess 
Institute 
ta 
determiná 
pa 
sigui 
konstruí 
riba 
e 
tendensia 
positivo 


aki i pa organisá mas 
di e tipo di eventonan 
akí pa e komunidat di 
ahedresistanan sigui krese 
i pa stimulá talentonan 
hóben. 


Popularidat di ahedres a krese 


WILLEMSTAD 
-- 
Avila Beach Hotel, e hotèl 
operativo 
mas 
antiguo 
di Kòrsou, ta selebrá ku 
orguyo su di 75 aniversario 
ku un aña yená ku festividat 
spesial 
i 
partisipashon 
den komunidat lokal, den 
kolaborashon ku sosionan, 
artistanan 
i 
artesanonan 
lokal. E hotèl, ku ta reforsá 
su mes kontinuamente pa 
fomentá un spiritu hubenil 
atraves 
di 
inovashon, 
invershonnan 
sostenibel 
i renovashonnan amplio 
di 
su 
alohamentu, 
a 
inisiá 
e 
selebrashonnan 


djaweps promé di febrüari. 
Tur 
aktividat 
ta 
keda 
identiká 
ku 
un 
logo 
spesialmente diseñá pa e 
aña di su aniversario. Pa 
e aniversario akí ta aun 
mas spesial, personanan 
ku tambe ta kumpli 75 aña 
promé di febrüari por pasa 
na e hotèl pa risibí un bale 
di regalo pa un desayuno 
grátis. E hotèl lo distribuí 
75 bolo na 75 institushon 
i organisashon benéko 
lokal i lo hasi donashon di 
750 kuminda pa Daily Meal 
Program i tambe 75 pakete 
di kuminda pa Fundashon 


Nieuw Nederland, ku lo ta 
repartí pa e leyenda di bario 
Rensley Victoria. 
Mas despues durante 
di aña, ta organisá un 
tremendo esta pa sosio i 
amigunan di e hotèl riba un 
fecha importante pa e hotèl. 
A lo largu di aña, Avila 
Beach Hotel lo kontinuá 
ku e selebrashon brindando 


donashon 
na 
diferente 
organisashon i fundashon, 
alabes tin promoshonnan 
spesial mediante di retnan 
sosial. 
Próksimamente 
tambe 
lo lansa un kampaña pa 
manda potrètnan di pasado 
ku e fecha ku a saka na 
Avila i tambe rekuerdonan 
spesial, ku posibilidat di 
gana premio. E hotèl lo 


malkriá su empleadonan 
tambe riba e dia akí ku 
un sorpresa spesial. Lo 
organisá un evento épiko 
mas lat den e aña akí, pa 
honra i mustra apresio na e 
personal. Avila Beach Hotel 
ta premirá di tin un aña di 
festividat, kompromiso i 
rekuerdonan na honor di e 
fecha históriko di 75 aña. 
E hotèl ta agradesido ku 
e por selebrá esaki ku un 
bon salú nansiero i ku 
tantu lasonan amistoso i 
balioso ku sosionan lokal i 
internashonal, aliadonan i 
e huéspetnan di hotèl. 


Avila Beach Hotel ta selebrá su 75 aniversario 
ku fiesta i solidaridat 


18 
Djaluna 5 Febrüari 2024 


ARUBA 
STATIA/SABA/ST. MAARTEN 


THE 
BOTTOM 
– 
E 
kampaña 
‘Mosquito 
Monday…Fight the Bite’, 
a keda lansá eksitosamente 
djaluna 29 di yanüari. E 
kampaña akí na henter e 
isla ta diseñá pa promové 
partisipashon 
di 
e 
komunidat den e lucha 
kontra e sangura dor di 
enfoká riba eliminashon di 
posibel kriadero. 
E kampaña tambe ta 
pa krea konsiensia di e 


importansia 
di 
protehá 
kontra piká di sangura. 
Tur djaluna durante e 
próksimo 
lunanan, 
staf 
di salú públiko di Entidat 
Públiko Saba ta disponibel 
pa duna informashon i risibí 
rapòrt di posibel lugánan di 
reprodukshon. Ta kurashá 
residentenan pa pasa na 
e stènt pa haña un t-shirt 
osial di e kampaña i gana 
premionan 
kontestando 
pregunta di e kues ‘Bo 


ta mas inteligente ku u 
sangura’. 
Dr. Menno Bakker, Hefe 
di Salú Públiko di Saba, ta 
splika: “A detektá dengue 
na Saba i protehá kontra 
piká di sangura por prevení 
e plamamentu di dengue 
i esaki ta hopi importante. 
Mi a mira hopi pashènt ku 
dengue den pasado, e por 
ta un malesa teribel, nos tur 
mester traha huntu pa evitá 
ku hende por hañ’é.” 
E personal di kontròl 
ta inspektá aktualmente 
mas o ménos 125 lokalidat 
kada 
siman. 
Esaki 
ta 
inkluí 
sitionan 
kayente, 
sitionan bandoná i otro área 
problemátiko ku a keda 
reportá. 
E hefe di agrikultura, 
Randall Johnson, ta gradisí 
un partisipashon mas grandi 
di e komunidat i ta splika e 
importansia di e kontròlnan 
semanal. E larvanan ta tuma 
7 pa 10 dia pa bira sangura, 


pues sí eliminá e awa ku ta 
keda para semanalmente, 
e kriadero ta keda seku. 
Ningun kriadero ta igual na 
ningun sangura. 
E eliminashon di e 
kriadero di sangura ta e 
forma mas efektivo pa 


protehá 
e 
residentenan 
di e malesa transmití pa 
sangura. Malesa transmití 
pa sangura no ta nobo pa 
Saba, pero por prevení 
mediante 
medidanan 
di 
protekshon i mobilisashon 
komunitario. 


Kampaña ‘Mosquito Monday…Fight the Bite’ 


THE 
BOTTOM 
-- 
Minister 
di 
Enseñansa 
Primario 
i 
Sekundario, 
Mariëlle Paul, kende ta 
bishitá Hulanda Karibense, 
a kuminsá un bishita di 
trabou produktivo na Saba 
djabièrnè 31 di yanüari, ku 
un enfoke spesíko riba e 
institushonnan di enseñansa 
primario i sekundario di e 
isla. 
E propósito di su bishita, 
ta pa familiarisá su mes ku 
e diferente profeshonalnan 
ku ta operá riba tereno 
edukativo di Saba. 


Guiá pa Gezaghebber di 
e isla, Jonathon Johnson, 
Minister Paul a kuminsá su 
dia na Saba, kaminda el a 
kuminsá kombersashon ku 
Diputadonan Bruce Zagers 
i Eviton Heyliger i Hefe 
di Desaroyo Komunitario i 
Kultura, Rosalyn Johnson. 
E 
deliberashonnan 
akí a kubri un variedat di 
tópiko edukativo relevante 
pa 
Saba, 
inkluyendo 
partikularmente e desaroyo 
di multilingual entre e 
alumnonan. 
Di 
interes 
signikativo 
durante 
e 


bishita di Minister Paul, 
tabata e renovashon di 
e akuerdo di edisionan 
edukativo 
na 
Saba, 
suprayando e kompromiso 
tango di Minister Paul, 
komo di Diputado Heyliger. 
ku e mehorashon kontinuo 
di e infrastruktura eskolar, 
segurando 
ambiente 
di 
siñamentu propisio pa tur 
studiante. 
Despues, Minister Paul a 
bishitá Sacred Heart i Saba 
School 
Comprehensive 
School, kaminda el a haña 
oportunidat pa interkambiá 
ku 
direktornan 
Ildefon 
Verberne i Jessica Besselink 
i tambe ku hopi edukadó 
dediká. 
Impreshoná 
pa 
e 
dedikashon 
ku 
e 
institushonnan 
edukativo 
akí a mustra pa satisfasé 
e 
nesesidatnan 
di 
nan 
studiantenan, 
Minister 
Paul tambe a partisipá den 
kombersashonnan tokante 
e retonan ku skolnan ta 
enfrentá. El a rearmá e 
kompromiso konstante di 


e ministerio di edukashon, 
den kolaborashon ku Entidat 
Públiko i e direktivanan 
eskolar, pa mantené e nivel 
di edukashon na Saba, 
segurando ku tur mucha ta 
risibí edukashon di e kalidat 
mas haltu posibel. 
Mas aleu, Minister Paul a 
tuma tempu pa interkambiá 
ku e studiantenan, diskutí 
nan 
aspirashonnan 
pa 
futuro, ku a bai for di 
aspirantenan na pilot te ku 
atletanan i musikantnan na 
kresementu. En partikular, 
a duna atenshon spesial 
na e sosten ku EC2 a duna 
studiantenan 
ku 
tabata 
rekerí asistensia adishonal, 
pa partisipá plenamente 
den nan biahe edukativo. 
E bishita a terminá na 


The Spot, un destinashon 
popular 
pa 
hóbennan 
despues 
di 
skol, 
unda 
Minister Paul a opservá pa 
promé biá e aktividatnan 
rekreativo i edukashonal 
disponibel pa hóbennan di 
Saba. 
Esaki ta marka e di dos 
bishita di Minister Paul 
na Saba, reehando su 
kompromiso kontinuo ku 
e desaroyo edukativo di 
e region. Su itinerario ta 
inkluí mas kompromiso 
den Karibe Hulandes te ku 
2 di febrüari, ku e siguiente 
bishitanan 
programá 
na 
Bonaire 
djaweps 
i 
djabièrnè, 
siguiendo 
su 
itinerario anterior na Statia 
den komienso di siman. 


Minister Paul ta renobá kompromiso ku edukashon 

KRALENDIJK--Atl. 
Flamingo 
di 
Nikiboko 
djaweps último 1 di yanüari 
2024, a gana di sv Vitesse 
di Antriòl Pabou ku skor 
di 2-1 den kontinuashon 
di kampionato di futbòl di 
nos isla den un tremendo 
partido. 
Tabata 
un 
tremendo 
partido 
ku 
Christoper 
Isenia na 16 minüt di e 
partido, ta hinka e promé 
gol di e partido pa Atlétiko 
Flamingo bai den bentaha 
mínimo di 1-0 riba SV 
Vitesse. 
Na 39 minüt di e partido, 


SV Vitesse butando preshon 
buskando e gol di empate, 
ta logra empatá e partido 
1-1 ku gol Jhojan Palacios 
na di 39 minüt di e partido. 
E ekiponan ta sigui buta 
preshon riba otro i tabata na 
di 43 minüt di e partido ku 
Roshyon Michiel ta hinka 
e gol pa bai den bentaha, 
e gol pa hasi e partido 2-1 
na fabor di Atl. Flamingo, 
e gol ku a resultá tambe e 
gol pa duna Atl. Flamingo 
e viktoria di 2-1 riba SV 
Vitesse, ya ku despues di 
esaki e partido no a konosé 
mas gol. 


KRALENDIJK--E 
tim di biliart Mastertouch 
di 
Sabana, 
djaweps 
último den kontinuashon 
di kampionato di biliart 
bola-8, a gana di The 
Untouchables di Antriòl 
Pariba ku skor di 5-3, 
esaki den sala di biliart 
di Kompleho Deportivo 
Jorge Nicolaas na Kaya 
Amsterdam. 
E partido aki a konosé 
dos 7bola ku a bai pa The 
Untouchables. 
Aki ta sigui e sètnan di 
e partido. 
The Untouchables – 


Mastertouch 3-5. 
P. Cicilia – D. Anthony 
0-2. 
G. Alberto – G. Saridjan 
2-0. 
CH. Thomas – J. Frans 
0-2. 
H. 
Martines 
– 
E. 
Winklaar 0-2. 
. hen N. Coe 2-0. 
H. Duran – R. Cicilia 
0-2 ku 1 7bola pa Duran. 
D. Zhen – F. Winklaar 
2-1 ku 1 7bola pa D. Zhen. 
J. Janzen – G. Frans 
0-2. 
Éksito na e ekiponan 
den e kampionato. 


K R A L E N D I J K - 
-E ekipo di biliart Los 
Cazadores, djaweps último 
den 
kontinuashon 
di 
kampionato biliart Bola- 
8, a gana di Ricochet ku 
skor pèrtá di 5-4, esaki 
den oranan di anochi den 
sala di biliart na Kompleho 
Deportivo Jorge Nicolaas 
na Kaya Amsterdam. 
Sètnan di e partido. 
Los 
Cazadores 
– 
Ricochet 5-4. 
F. Maurisio – R. Pourier 
2-0. 
J. Mendoza – C. Soliano 


Atl. Flamingo pues ta 
bai ku e 3 puntonan di 
e partido, ganando SV 
Vitesse ku skor di 2-1. 
Tabata 
un 
tremendo 
partido 
ku 
dos 
ekipo 
dunando 
tremendo 
partido di futbòl bálido pa 
kampionato futbòl di nos 
isla. 
E ekiponan a demostrá 
tremendo partido di futbòl 
ku nalmente a resultá 
den viktoria di 2-1 pa Atl. 
Flamingo riba SV Vitesse. 
Eksito na e ekiponan 
den e kampionato. 


0-2. 
G. Gomez – R. Martis 
2-0. 
L. Ruiz – I. Martis 2-0. 
D. Everts – E. Phelipa 
2-1. 
L. Sonny – S. Winklar 
1-2. 
D. Millan – L. Beaumont 
1-2. 
W. Baldomino – H. 
Amelia 1-2. 
G. Cueva - H. Valentijn 
2-0. 
Éksito na e ekiponnan 
den e kampionato. 


Atl. Flamingo 2-1 riba 
Vitesse 


Mastertouch 5-3 riba Untouchable 


Los Cazadores 5-4 
riba Ricochet 


Shop at Van 
den Tweel 
and get 15% 
discount 
on a cooler 
at Kooyman*. 


*Valid only for Fun Miles card holders. Minimum 
purchase amount is ANG 75.-. Visit kooymanbv.com 
for more information. 

K R A L E N D I J K - - 
Iglesia atventista a organisá 
un torneo di bolas amistoso. 
Hendenan di iglesia i 
otronan a forma timnan, 
pa midi forsa ku weganan 


di bolas. Ta trata di 10 tim 
ku a inskribí pa e torneo, 
ku ta dura 2 n di siman. E 
siguiente weganan i e nal 
ta tuma lugá e wikènt 17 di 
febrüari. 
Promé biaha a organisá 
e torneo amistoso i e plan 
ta pa sigui ku esaki. E ta 
balelapena i di e manera 
aki e hendenan ta topa i 
sosialisá ku otro. E promé 
weganan a tuma lugá na 
Gold Finch djasabra 4 di 
febrüari. 


Torneo di bolas Iglesia Atventista 


